Zvejniekciems (stacija)

Zvejniekciems ir dzelzceļa pieturas punkts Limbažu novada Skultes pagastā dzelzceļa līnijā Zemitāni-Skulte. Attālums līdz Skultes stacijai ir 3 km. Attālums no Rīgas Pasažieru stacijas — 53 km, no Zemitāniem — 49 km. Zvejniekciemā pietur visi vilcieni uz Skulti. Pie pieturas punkta atrodas vasarnīcu ciemata Mežvīns Pagasta ielas pārbrauktuve. Aptuveni 2 km attālumā no pieturas punkta atrodas apdzīvota vieta Zvejniekciems, bet tas atrodas jau citā novadā. Pieturas punktā biļešu kase ir slēgta.

 Vēsture 
Pieturas punkts tika atklāts 1934. gadā.http://railwayz.info/photolines/photo/8888 No 1971. gada šeit bija elektrovilcienu galapunkts. Lai netraucētu tālāk Limbažu virzienā braucošajiem vilcieniem, elektrovilcieni līdz braukšanai pretējā virzienā stāvēja pie galvenā ceļa izbūvētā strupceļā, kas mūsdienās vairs nepastāv. Tehniski Zvejniekciems bija Saulkrastu stacijas vadībā esošs ceļa postenis. 1991. gadā, pagarinot elektrifikāciju līdz Skultei, stacija tika pārveidota par pieturas punktu. Pēc Saulkrastu apvedceļa izbūves nekas vairs neliecina, ka šeit bijis elektrovilcienu galapunkts.

 Attēlu galerija 

 Atsauces 

Kategorija:Dzelzceļa stacijas Latvijā
Kategorija:Dzelzceļa līnijas Zemitāni—Skulte stacijas un pieturas punkti
Kategorija:Skultes pagasts